 Suldaan Daakir Xasan Khaliif oo Wargeyska Geeska Afrika oo ka mid ah Waftiga Xisbiga Waddani ee Gobolka Sanaag ku sugan ayaa sheegay in Xukuumaddani dalkii curiyaamisay, loona baahan yahay isbedel, waxaanu amaan balaadhan u soo jeediyey Guddoomiyaha Xisbiga Waddani, waxaanu yidhi isagoo arimahan ka hadlaya Mudaharaadkaas Madaxweyne ku xigeenku waxa uu ku saleeysnaa mid ay dadku ka muujiyeen saluug, maxa yeelay Madaxweyne ku xigeenku wuxuu ahaa Madaxweyne qaran oo ay shacabku doorteen, oo todoba sanno oo uu xilka hayey aan Sanaag tagin, waxayna dadku yidhaahdeen maanu arag todob sanno, Madaxweyne-na wuu noo ahaa maanta oo uu cod doonanaya uu noo imanayaa, waxaana ayaan daro ah in isaga oo iska fadhiyey Hargeysa inuu maanta dadkaas oo uu ka maqnaa todoba sanno inuu u yimaado, waxaana wax aad loola yaabo oo looga qajilo ah inuu maanta yimaado una yimaado isagoo cod doonaya 